**Hirdetmény**

A településfejlesztési koncepcióról, integrált településfejlesztési stratégiáról és a településrendezési eszközökről, valamint egyes településrendezési sajátos jogintézményekről szóló 314/2012. (XI. 8.) sz. korm. rendelet 28. § (3) bekezdése alapján ezúton tájékoztatjuk **a tulajdonosokat, az érintett lakosságot, szervezeteket és érdekképviseleti szerveket**, hogy Simaság község Önkormányzatának Képviselő-testülete 38/2016.(V.27.) Kt. határozatában döntött a Helyi Építési Szabályzat (HÉSZ) módosításáról.

**A HÉSZ módosításának célja és alapvető indokai:**

A **Magyarország helyi önkormányzatairól szóló 2011. évi CLXXXIX. törvén****yben és az épített környezet alakításáról és védelméről szóló** **1997. évi LXXVIII. törvény**ben meghatározott településfejlesztési és településrendezési feladatainak a 2013. január elsejétől hatályba lépett új jogszabályi követelményeknek megfelelően történő ellátása. A településrendezési eszközök kidolgozása módosított **az Országos Területrendezési Tervről szóló** **2003. évi XXVI. törvény**, és a **településfejlesztési koncepcióról, az integrált településfejlesztési stratégiáról és a településrendezési eszközökről, valamint egyes településrendezési sajátos jogintézményekről szóló 314/2012. (XI.08.) Korm. rendelet** figyelembevételével történik.

A tervmódosítással kapcsolatos véleményezési anyag megtekinthető az Uraiújfalui Közös Önkormányzati Hivatal Vasegerszegi Kirendeltségén ( 9661. Vasegerszeg, Kossuth u.97.), valamint a [www.nemesladony.hu](http://www.nemesladony.hu/) községi honlapon.

A fent ismertetett tervmódosítással kapcsolatban - a 48/2016. (IX.9.) önkormányzati határozattal elfogadott partnerségi egyeztetés szabályai szerint – 2016. szeptember 26 - ig tehetik meg írásos javaslataikat, észrevételeiket, az alábbi elérhetőségeken keresztül:

postacím: Simaság Községi Önkormányzat 9633.Simaság, Szabadság u.18. vagy

 Uraiújfalui Közös Önkormányzati Hivatal Vasegerszegi Kirendeltsége

 9661. Vasegerszeg, Kossuth u.97.

e-mail: korj.simasag@petecom.hu vagy onkormanyzatvasegerszeg@percenet.hu

Simaság, 2016. szeptember 9.

 ……………………………………

 Molnár László

 polgármester